ddrg/super_eurlex huggingface dataset:
Komission lausuma

(2019/C 360/02)

Komissio toteaa, että unionilla on yksinomainen ulkoinen toimivalta maantieteellisten merkintöjen alalla ja unioni liittyy Lissabonin sopimuksen Geneven asiakirjaan itsenäisenä osapuolena. Tämä on seurausta unionin tuomioistuimen 25. lokakuuta 2017 antamasta tuomiosta (asia C-389/15, komissio v. neuvosto). Koska EU:lla on yksinomainen ulkoinen toimivalta, jäsenvaltiot eivät voi tulla Geneven asiakirjan osapuoliksi, eikä niiden tulisi enää itse suojata maantieteellisiä merkintöjä, jotka Lissabonin järjestelmän jäseninä olevat kolmannet maat ovat vastikään rekisteröineet. Ottaen huomioon poikkeukselliset olosuhteet, jotka johtuvat siitä, että seitsemän jäsenvaltiota on ollut Lissabonin sopimuksen osapuolina pitkään, että niillä on sopimuksen nojalla rekisteröity laaja henkinen omaisuus ja että tarvitaan kitkaton siirtyminen, komissio olisi poikkeuksellisesti ollut valmis hyväksymään sen, että tässä tapauksessa Bulgaria, Tšekki, Slovakia, Ranska, Unkari, Italia ja Portugali olisivat voineet saada luvan liittyä Geneven asiakirjaan EU:n edun mukaisesti.

Komissio vastustaa voimakkaasti neuvoston toistuvaa vaatimusta siitä, että kaikki EU:n jäsenvaltiot, jotka haluavat näin tehdä, saisivat luvan ratifioida Geneven asiakirja tai liittyä siihen yhdessä unionin kanssa. Neuvosto esittää perusteeksi unionin äänestysoikeutta koskevan kysymyksen säännönmukaistamisen ottaen huomioon Geneven asiakirjan 22 artiklan 4 kohdan b alakohdan ii alakohta pikemmin kuin edellä mainitut poikkeukselliset olosuhteet.

Lisäksi komissio haluaa muistuttaa, että koska unioni on käyttänyt sisäistä toimivaltaansa maatalouden maantieteellisten merkintöjen alalla, EU:n jäsenvaltioilla ei maatalousalalla voi olla omia maantieteellisten merkintöjen suojajärjestelmiä.

Sen vuoksi komissio pidättää itselleen mahdollisuuden käyttää kaikkia oikeuksiaan, myös oikeuttaan käyttää oikeussuojakeinoja neuvoston päätöstä vastaan, ja katsoo joka tapauksessa, että tämä tapaus ei voi muodostaa ennakkotapausta minkään muun voimassa olevan tai tulevan kansainvälisen / Maailman henkisen omaisuuden järjestön sopimuksen kannalta, erityisesti, mutta ei ainoastaan silloin, kun EU on jo ratifioinut kansainväliset sopimukset yksinomaisen toimivaltansa perusteella.
Liikkuvuuspaketti I – Tieliikenne – Komission lausuma

(2020/C 252/01)

Komissio panee merkille liikkuvuuspaketti I:n sosiaalisen ja markkinaosion hyväksymisen neuvostossa ja Euroopan parlamentissa 15. heinäkuuta 2020 (1).

Ehdotuksen sisältämät sosiaaliset parannukset ovat merkittäviä. Komissio pitää kuitenkin valitettavana, että neuvoston ja Euroopan parlamentin yhteisymmärrys sisältää osatekijöitä, jotka eivät ole Euroopan vihreän kehityksen ohjelman tavoitteiden eivätkä Eurooppa-neuvostossa hyväksytyn ilmastoneutraaliuden saavuttamista vuoteen 2050 mennessä koskevan EU:n tavoitteen mukaisia. Nämä osatekijät ovat ajoneuvon pakollinen palaaminen alkuperäjäsenvaltioon kahdeksan viikon välein sekä yhdistetyille kuljetuksille asetetut rajoitukset. Toimenpiteet eivät sisältyneet komission 31. toukokuuta 2017 hyväksymiin ehdotuksiin, eikä niistä ole tehty vaikutustenarviointia. Rekan paluuvelvoite johtaa liikennejärjestelmän tehottomuuteen ja lisää tarpeettomia päästöjä, epäpuhtauksia ja ruuhkia, ja yhdistetyille kuljetuksille asetetut rajoitukset vähentävät tällaisten kuljetusten tehokkuutta multimodaalisen tavaraliikenteen tukemisessa.

Komissio aikoo nyt arvioida tarkasti näiden kahden näkökohdan vaikutukset ilmastoon, ympäristöön ja sisämarkkinoiden toimintaan. Arviointi tehdään pitäen mielessä vihreän kehityksen ohjelma sekä toimenpiteet hiilen määrän vähentämiseksi liikenteen alalla ja ympäristön suojelemiseksi siten, että samalla varmistetaan sisämarkkinoiden asianmukainen toiminta.

Komissio käyttää vaikutustenarvioinnin jälkeen tarvittaessa oikeuttaan tehdä kohdennettu lainsäädäntöehdotus ennen kyseisten kahden säännöksen voimaantuloa.

(1) Euroopan parlamentin ja neuvoston asetus (EU) 2020/1054, annettu 15 päivänä heinäkuuta 2020, asetuksen (EY) N:o 561/2006 muuttamisesta siltä osin kuin on kyse päivittäistä ja viikoittaista enimmäisajoaikaa, vähimmäistaukoja sekä päivittäisiä ja viikoittaisia lepoaikoja koskevista vähimmäisvaatimuksista ja asetuksen (EU) N:o 165/2014 muuttamisesta siltä osin kuin on kyse ajopiirtureilla tapahtuvasta paikannuksesta (EUVL L 249, 31.7.2020, s. 1.).

Euroopan parlamentin ja neuvoston asetus (EU) 2020/1055, annettu 15 päivänä heinäkuuta 2020, asetusten (EY) N:o 1071/2009, (EY) N:o 1072/2009 ja (EU) N:o 1024/2012 muuttamisesta niiden mukauttamiseksi maantieliikenteen alan kehitykseen (EUVL L 249, 31.7.2020, s. 17.).

Euroopan parlamentin ja neuvoston direktiivi (EU) 2020/1057, annettu 15 päivänä heinäkuuta 2020, direktiiviä 96/71/EY ja direktiiviä 2014/67/EU koskevien erityisten sääntöjen vahvistamisesta siltä osin kuin on kyse maantieliikenteen alan työntekijöiden lähettämisestä työhön toiseen jäsenvaltioon ja direktiivin 2006/22/EY muuttamisesta valvontavaatimusten osalta sekä asetuksen (EU) N:o 1024/2012 muuttamisesta (EUVL L 249, 31.7.2020, s. 49.).
Komission lausunto Euroopan parlamentille ja neuvostolle esitellyn komission direktiivin (EU) 2020/739 jälkeen ehkäisy- ja suojelutoimista, jotka koskevat sellaisten työntekijöiden terveyttä ja turvallisuutta, jotka voivat työssään altistua SARS-CoV-2:lle

(2020/C 212/03)

1.

Komissio on sitoutunut saavuttamaan työntekijöiden terveyden ja turvallisuuden suojelun parhaan mahdollisen tason unionissa. Pandemian puhkeamisen jälkeen EU ja sen jäsenvaltiot ovat toteuttaneet ennennäkemättömiä toimia ihmishenkien ja elinkeinojen suojelemiseksi. EU on tukenut kansallisia toimia terveyskriisin torjumiseksi ja kriisin taloudellisten vaikutusten lieventämiseksi. Se on vapauttanut jokaisen talousarviostaan liikenevän euron viruksen torjuntaan ja hyödyntänyt täysimääräisesti budjetti- ja valtiontukisääntöjen tarjoamaa joustavuutta. Tarvittiin useita aloitteita, jotta voitiin varmistaa henkilönsuojainten saatavuus ja sitä kautta edistää kansalaisten ja työntekijöiden suojelua.
Asetukseen (EU) 2022/2379 liittyvä Euroopan parlamentin ja neuvoston yhteinen lausuma sen tärkeydestä, että kaikkiin jäsenvaltioihin perustetaan kansallisten toimivaltaisten viranomaisten ylläpitämä rekisteri kasvinsuojeluaineiden käytöstä maataloudessa

(2022/C 466/04)

Euroopan vihreän kehityksen ohjelmaan kuuluvissa Pellolta pöytään -strategiassa ja biodiversiteettistrategiassa korostetaan tarvetta siirtyä kestävään elintarvikejärjestelmään erityisesti vähentämällä torjunta-aineiden käyttöä ja riskejä 50 prosentilla vuoteen 2030 mennessä ja lisäämällä luonnonmukaista maataloutta ja biologisesti monimuotoisia maisemapiirteitä maatalousmaalla.

Euroopan parlamentin ja neuvoston asetuksen (EU) 2022/2379 (1) mukainen ammattikäyttäjien kasvinsuojeluaineiden käyttöä koskevien tietojen täysimääräinen kerääminen eli 95 prosentin osuuden kattaminen käytöstä kussakin jäsenvaltiossa on mahdollista vain, jos unionin lainsäädännössä asetetaan kasvinsuojeluaineiden ammattikäyttäjille lakisääteinen vaatimus toimittaa kirjatut tietonsa sähköisessä muodossa kansallisille toimivaltaisille viranomaisille.

Euroopan parlamentti ja neuvosto toteavat, että on tärkeää sisällyttää tällainen vaatimus unionin lainsäädäntöön, ja sitoutuvat tekemään tältä osin yhteistyötä.

(1) Euroopan parlamentin ja neuvoston asetus (EU) 2022/2379, annettu 23 päivänä marraskuuta 2022, maatalouden tuotantopanoksia ja tuotoksia koskevista tilastoista, komission asetuksen (EY) N:o 617/2008 muuttamisesta sekä Euroopan parlamentin ja neuvoston asetusten (EY) N:o 1165/2008, (EY) N:o 543/2009 ja (EY) N:o 1185/2009 ja neuvoston direktiivin 96/16/EY kumoamisesta (EUVL L 315, 7.12.2022, s. 1).
KOMISSION LAUSUMA

rajatylittävää automaattista todistusmateriaalin vaihtoa koskevan teknisen järjestelmän teknisiä ja toiminnallisia eritelmiä ja yhden kerran periaatteen soveltamista koskevan komission täytäntöönpanoasetuksen 9 artiklan 1 kohdan c alakohdasta ja 11 artiklan 1 kohdasta

(2022/C 341/01)

Täytäntöönpanoasetuksen 9 artiklan 1 kohdan c alakohdan ja 11 artiklan 1 kohdan viittaukset tuleviin ratkaisuihin, jotka koskevat edustamisvaltuuksia ja mandaatteja (”jos ja siinä määrin kuin on löydetty asetuksen (EU) N:o 910/2014 ja sen perusteella mahdollisesti hyväksyttyjen täytäntöönpanosäädösten mukaisia edustamisratkaisuja”), liittyvät erityisesti ratkaisuihin, jotka ylittävät nykyiset edustavan ja edustetun henkilön vähimmäistiedot ja kattavat lisäsemantiikkaa, joka liittyy edustamisen laajuuteen tai erityisiin mandaatin rajoituksiin. Tarve kehittää tällaisia ratkaisuja ilmaistiin jo yhteistyöverkoston 20. kesäkuuta 2016 käymän keskustelun päätelmissä, jotka on toistettu jaksossa 2.8. NATURAL AND LEGAL PERSON REPRESENTATIVE (luonnollisen ja oikeushenkilön edustaja) asiakirjassa eIDAS SAML Attribute Profile V1.2., 31 August 2019 (1).

(1) https://ec.europa.eu/cefdigital/wiki/download/attachments/82773108/eIDAS%20SAML%20Attribute%20Profile%20v1.2%20Final.pdf?version=2&modificationDate=1571068651772&api=v2
6.

Ammattiliitoilla ja työnantajajärjestöillä on tärkeä rooli digitalisaatiossa, erityisesti oikeudenmukaisten ja kohtuullisten työolojen ja -ehtojen määrittelyssä, mukaan lukien digitaalisten välineiden käyttö työssä. Sitoudumme a) varmistamaan, että kaikilla on mahdollisuus olla tavoittamattomissa ja hyötyä työ- ja yksityiselämän tasapainoa koskevista suojatoimista digitaalisessa ympäristössä, b) varmistamaan, että työympäristön digitaaliset välineet eivät millään tavalla vaaranna työntekijöiden fyysistä terveyttä ja mielenterveyttä, c) varmistamaan, että työntekijöiden perusoikeuksia kunnioitetaan digitaalisessa ympäristössä, mukaan lukien heidän oikeutensa yksityisyyteen ja järjestäytymisoikeus, neuvotteluoikeus ja oikeus työtaistelutoimiin sekä suojelu laittomalta ja perusteettomalta valvonnalta, d) varmistamaan, että tekoälyn käyttö työpaikalla on avointa ja noudattelee riskiperusteista lähestymistapaa ja että toteutetaan vastaavia ehkäiseviä toimenpiteitä turvallisen ja terveellisen työympäristön ylläpitämiseksi, e) varmistamaan erityisesti, että työntekijöihin vaikuttavissa tärkeissä päätöksissä taataan ihmisen suorittama valvonta ja että työntekijät ovat yleisesti tietoisia siitä, että he ovat vuorovaikutuksessa tekoälyjärjestelmien kanssa.
Työjärjestyksen muutos alueiden komitean 1 ja 2 päivänä helmikuuta 1995 pidetyssä 6. täysistunnossaan antama ja Euroopan unionin neuvoston 10 päivänä maaliskuuta 1995 pidetyssä 1833. istunnossaan vahvistama



Virallinen lehti nro L 069 , 29/03/1995 s. 0047 - 0047



TYÖJÄRJESTYKSEN MUUTOS Alueiden komitean 1 ja 2 päivänä helmikuuta 1995 pidetyssä 6. täysistunnossaan antama ja Euroopan unionin neuvoston 10 päivänä maaliskuuta 1995 pidetyssä 1833. istunnossaan vahvistama Euroopan unionin neuvosto on 10 päivänä maaliskuuta 1995 pidetyissä 1833. istunnossaan hyväksynyt alueiden komitean työjärjestyksen seuraavan muutoksen, jonka komitea on antanut 1 ja 2 päivänä helmikuuta 1995 pidetyssä 6. täysistunnossaan: Korvataan 19 artikla seuraavasti: "19 artikla 1. Työvaliokunta valitaan kahdeksi vuodeksi. Se muodostuu kolmestakymmenestäkuudesta jäsenestä, joista yksi on puheenjohtaja, yksi ensimmäinen varapuheenjohtaja ja yksi jäsen kustakin maasta varapuheenjohtajan asemassa. Työvaliokunnan kokoonpano vastaa mahdollisimman tarkasti Euroopan yhteisöjen maantieteellistä tasapainoa. 2. Puheenjohtaja ja enimmäinen varapuheenjohtaja valitaan täysistunnossa ilman keskustelua suljetulla lippuäänestyksellä annettujen äänten enemmistöllä. Äänestys voidaan suorittaa ainoastaan jos kaksi kolmannesta jäsenistä on läsnä. Puheenjohtajan ja ensimmäisen varapuheenjohtajan valinta suoritetaan erillisillä äänestyskerroilla. Muut työvaliokunnan jäsenet voidaan valita samalla äänestysmenettelyllä yhteiseltä listalta. 3. Jos yhteistä listaa ei ole, jokainen jäsen valitaan erillisellä äänestyksellä ensimmäisellä äänestyskerralla annettujen äänten enemmistöllä, seuraavilla äänestyskerroilla suhteellisella enemmistöllä. Työvaliokunta laatii listan viidestätoista varapuheenjohtajan asemassa olevasta jäsenestä ja esittää sen täysistunnolle hyväksyttäväksi."
Oikaistaan - Neuvoston asetus (EY) N:o 3093/95, annettu 22 päivänä joulukuuta 1995, Itävallan, Suomen ja Ruotsin Euroopan unioniin liittymisen johdosta käytyjen GATT-sopimuksen XXIV artiklan 6 kohdan mukaisten neuvottelujen seurauksena yhteisön sovellettaviksi tulevien tullien vahvistamisesta



Virallinen lehti nro L 230 , 27/09/1995 s. 0050



/* Tätä julkaisua koskeva oikaisu on julkaistu seuraavalla kielellä tai kielillä: ranska Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Oikaistaan - Euroopan yhteisöjen tuomioistuimen työjärjestyksen muutokset



Virallinen lehti nro L 351 , 23/12/1997 s. 0072



Oikaistaan Euroopan yhteisöjen tuomioistuimen työjärjestyksen muutokset (Euroopan yhteisöjen virallinen lehti L 103, 19. huhtikuuta 1997) Sivu 2, 29 artikla, 2 kohdan c alakohta Oikaistaan: "asianosaisen pyynnöstä, kun vastapuolta ja julkisasiamiestä on kuultu, voidaan poiketen siitä mitä a ja b alakohdassa määrätään, antaa lupa käyttää oikeudenkäyntikielenä kokonaan tai osittain muuta tämän artiklan 1 kohdassa mainittua kieltä." seuraavasti: "asianosaisen pyynnöstä, kun vastapuolta ja julkisasiamiestä on kuultu, voidaan, poiketen siitä mitä a ja b alakohdassa määrätään, antaa lupa käyttää oikeudenkäyntikielenä kokonaan tai osittain muuta tämän artiklan 1 kohdassa mainittua kieltä; Euroopan yhteisöjen toimielin ei voi esittää tällaista pyyntöä."
Oikaistaan - Muutokset euroopan yhteisöjen ensimmäisen oikeusasteen tuomioistuimen työjärjestykseen



Virallinen lehti nro L 351 , 23/12/1997 s. 0072



Oikaistaan muutokset Euroopan yhteisöjen ensimmäisen oikeusasteen tuomioistuimen työjärjestykseen (Euroopan yhteisöjen virallinen lehti L 103, 19. huhtikuuta 1997) Sivu 7, 35 artikla, 2 kohdan b alakohta Oikaistaan: "asianosaisen pyynnöstä, kun vastapuolta ja julkisasiamiestä on kuultu, voidaan, poiketen siitä mitä a alakohdassa määrätään, antaa lupa käyttää oikeudenkäyntikielenä kokonaan tai osittain muuta 1 kohdassa mainittua kieltä." seuraavasti: "asianosaisen pyynnöstä, kun vastapuolta ja julkisasiamiestä on kuultu, voidaan, poiketen siitä mitä a alakohdassa määrätään, antaa lupa käyttää oikeudenkäyntikielenä kokonaan tai osittain muuta 1 kohdassa mainittua kieltä; toimielin ei voi esittää tällaista pyyntöä."
Oikaistaan - Euroopan yhteisöjen ensimmäisen oikeusasteen tuomioistuin Euroopan yhteisöjen ensimmäisen oikeusasteen tuomioistuimen työjärjestyksen muutos, jonka nojalla yhteisöjen ensimmäisen oikeusasteen tuomioistuin voi antaa ratkaisuja yhden tuomarin kokoonpanossa 17. toukokuuta 1999



Virallinen lehti nro L 238 , 09/09/1999 s. 0032



/* Tätä julkaisua koskeva oikaisu on julkaistu seuraavalla kielellä tai kielillä: hollanti Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Oikaistaan - Euroopan keskuspankin yleisneuvoston työjärjestys



Virallinen lehti nro L 156 , 23/06/1999 s. 0052



/* Tätä julkaisua koskeva oikaisu on julkaistu seuraavalla kielellä tai kielillä: englanti Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Yhteisöjen tuomioistuimen työjärjestyksen muutos, tehty 3 päivänä huhtikuuta 2001



Virallinen lehti nro L 119 , 27/04/2001 s. 0001 - 0001



Yhteisöjen tuomioistuimen työjärjestyksen muutos, tehty 3 päivänä huhtikuuta 2001 YHTEISÖJEN TUOMIOISTUIN, joka ottaa huomioon Euroopan yhteisön perustamissopimuksen ja erityisesti sen 245 artiklan kolmannen kohdan, ottaa huomioon Euroopan hiili- ja teräsyhteisön tuomioistuimen perussäännöstä tehdyn pöytäkirjan ja erityisesti sen 55 artiklan, ottaa huomioon Euroopan atomienergiayhteisön perustamissopimuksen ja erityisesti sen 160 artiklan kolmannen kohdan, sekä katsoo seuraavaa: Yhteisöjen tuomioistuin lähettää jäljennöksen kanteista ja vastineista neuvostolle ja komissiolle, jos ne eivät ole asianosaisina, jotta ne voivat todeta, vaaditaanko asiassa, että jotain niiden antamaa säädöstä ei sovelleta, ja on syytä määrätä, että jäljennös näistä asiakirjoista lähetetään myös Euroopan parlamentille, jos se ei ole asianosaisena, jotta se voi todeta, vaaditaanko asiassa, että parlamentin ja neuvoston yhdessä antamaa säädöstä ei sovelleta, neuvoston annettua yksimielisen hyväksymän 12 päivänä maaliskuuta 2001, ON TEHNYT TYÖJÄRJESTYKSEENSÄ SEURAAVAN MUUTOKSEN: 1 artikla Lisätään 19 päivänä kesäkuuta 1991 vahvistetun Euroopan yhteisöjen tuomioistuimen työjärjestyksen(1) 16 artiklan 7 kohtaan virke seuraavasti: "Jäljennös kanteesta ja vastineesta lähetetään vastaavasti Euroopan parlamentille, jotta se voi todeta, vaaditaanko asiassa EY:n perustamissopimuksen 241 artiklan nojalla, että jotain sen ja neuvoston yhdessä antamaa säädöstä ei sovelleta." 2 artikla Tämä työjärjestyksen muutos, joka on todistusvoimainen työjärjestyksen 29 artiklan 1 kohdassa tarkoitetuilla kielillä, julkaistaan Euroopan yhteisöjen virallisessa lehdessä. Se tulee voimaan sen julkaisemista seuraavan toisen kuukauden ensimmäisenä päivänä. Tehty Luxemburgissa 3 päivänä huhtikuuta 2001. (1) EYVL L 176, 4.7.1991, s. 7; oikaisu: EYVL L 383, 29.12.1992, s. 117. Työjärjestys sellaisena kuin se on muutettuna 21 päivänä helmikuuta 1995 (EYVL L 44, 28.2.1995, s. 61), 11 päivänä maaliskuuta 1997 (EYVL L 103, 19.4.1997, s. 1; oikaisu: EYVL L 351, 23.12.1997, s. 72), 16 päivänä toukokuuta 2000 (EYVL L 122, 24.5.2000, s. 43) sekä 28 päivänä marraskuuta 2000 (EYVL L 322, 19.12.2000, s. 1).
Toimielinten välinen sopimus Euroopan unionin tulevaisuutta käsittelevän valmistelukunnan rahoittamisesta tehdyn toimielinten välisen sopimuksen voimassaolon jatkamisesta



Virallinen lehti nro C 320 , 20/12/2002 s. 0001 - 0001



Toimielinten välinen sopimus Euroopan unionin tulevaisuutta käsittelevän valmistelukunnan rahoittamisesta tehdyn toimielinten välisen sopimuksen voimassaolon jatkamisesta (2002/C 320/01) EUROOPAN PARLAMENTTI, EUROOPAN UNIONIN NEUVOSTO JA EUROOPAN YHTEISÖJEN KOMISSIO, jotka katsovat seuraavaa: (1) Euroopan parlamentti, Euroopan unionin neuvosto ja Euroopan yhteisöjen komissio allekirjoittivat 28 päivänä helmikuuta 2002 Brysselissä Euroopan unionin tulevaisuutta käsittelevän valmistelukunnan rahoittamisesta toimielinten välisen sopimuksen(1), joka on voimassa 31 päivään joulukuuta 2002. (2) Mainittua sopimusta olisi jatkettava valmistelukunnan työskentelyn päättymiseen asti ja enintään varainhoitovuoden 2003 loppuun. (3) Täksi kaudeksi olisi muun muassa vahvistettava muut rahoitusosuudet, joilla Euroopan parlamentti, neuvosto ja komissio osallistuvat valmistelukunnan rahoitukseen, OVAT SOPINEET SEURAAVAA: 1. Euroopan unionin tulevaisuutta käsittelevän valmistelukunnan rahoittamisesta tehtyä toimielinten välistä sopimusta jatketaan 1 päivästä tammikuuta 2003 valmistelukunnan työskentelyn päättymiseen asti ja enintään 31 päivään joulukuuta 2003. 2. Mainitun sopimuksen 3 kohdan kolme luetelmakohtaa korvataan seuraavasti: "- Euroopan parlamentti: p.m. - Neuvosto: 200000 (kaksisataatuhatta) euroa - Komissio: 750000 (seitsemänsataaviisikymmentätuhatta) euroa." 3. Tämä sopimus tulee voimaan 1 päivänä tammikuuta 2003. Tehty Brysselissä 12 päivänä joulukuuta 2002. Euroopan parlamentin puolesta Puhemies >PIC FILE= "C_2002320FI.000102.TIF"> Neuvoston puolesta Puheenjohtaja >PIC FILE= "C_2002320FI.000103.TIF"> p.o. Komission puolesta Puheenjohtaja >PIC FILE= "C_2002320FI.000104.TIF"> (1) EYVL C 54, 1.3.2002, s. 1.
Yhteisöjen tuomioistuimen työjärjestyksen muutos, tehty 17 päivänä syyskuuta 2002



Virallinen lehti nro L 272 , 10/10/2002 s. 0024 - 0024



Yhteisöjen tuomioistuimen työjärjestyksen muutos, tehty 17 päivänä syyskuuta 2002 YHTEISÖJEN TUOMIOISTUIN, joka ottaa huomioon Euroopan yhteisön perustamissopimuksen ja erityisesti sen 245 artiklan kolmannen kohdan, ottaa huomioon Euroopan atomienergiayhteisön perustamissopimuksen ja erityisesti sen 160 artiklan kolmannen kohdan, ottaa huomioon Euroopan hiili- ja teräsyhteisön tuomioistuimen perussäännöstä tehdyn pöytäkirjan ja erityisesti sen 55 artiklan, sekä katsoo seuraavaa: (1) Euroopan yhteisöjen tuomioistuimen perussäännön 20 artiklassa, sellaisena kuin se on muutettuna neuvoston päätöksellä 2002/653/EY(1), tehdään mahdolliseksi se, että kolmannet valtiot osallistuvat ennakkoratkaisumenettelyihin yhteisöjen tuomioistuimessa niissä tilanteissa, joissa tiettyä alaa koskevassa, yhden tai useamman kolmannen valtion kanssa tehdyssä sopimuksessa määrätään tällaisesta osallistumisesta niiden tilanteiden osalta, joissa jonkin jäsenvaltion tuomioistuin esittää yhteisöjen tuomioistuimelle kyseisen sopimuksen soveltamisalaan kuuluvan ennakkoratkaisukysymyksen. (2) On annettava menettelysäännöt, joita sovelletaan kielien käyttöön silloin, kun kolmas valtio osallistuu tällaiseen ennakkoratkaisumenettelyyn, neuvoston annettua yksimielisen hyväksyntänsä 12 päivänä heinäkuuta 2002, ON TEHNYT TYÖJÄRJESTYKSEENSÄ SEURAAVAT MUUTOKSET: 1 artikla 1. Lisätään 29 artiklan 3 kohtaan seuraava alakohta: "Kolmansille valtioille, jotka osallistuvat ennakkoratkaisumenettelyyn EY:n perussäännön 20 artiklan viimeisen kohdan mukaisesti, voidaan antaa lupa käyttää jotain muuta 1 kohdassa mainittua kieltä kuin oikeudenkäyntikieltä. Tätä määräystä sovelletaan sekä kirjallisiin asiakirjoihin että suullisiin lausumiin. Kirjaaja huolehtii kussakin tapauksessa käännöksistä oikeudenkäyntikielelle." 2. Lisätään 104 artiklan 1 kohtaan seuraava alakohta: "Jos kolmannella valtiolla on oikeus osallistua ennakkoratkaisumenettelyyn EY:n perussäännön 20 artiklan viimeisen kohdan mukaisesti, kolmannelle valtiolle annetaan tiedoksi kansallisen tuomioistuimen päätös alkuperäisenä sekä käännös siitä yhdellä 29 artiklan 1 kohdassa mainituista kielistä, jonka asianomainen kolmas valtio valitsee." 2 artikla Nämä työjärjestyksen muutokset, jotka ovat todistusvoimaisia kaikilla 29 artiklan 1 kohdassa mainituilla kielillä, julkaistaan Euroopan yhteisöjen virallisessa lehdessä, ja ne tulevat voimaan niiden julkaisupäivänä. Tehty Luxemburgissa, 17 päivänä syyskuuta 2002. (1) EYVL L 218, 13.8.2002, s. 1.
Muutos Euroopan yhteisöjen ensimmäisen oikeusasteen tuomioistuimen kirjaajan ohjeisiin 5 päivänä kesäkuuta 2002



Virallinen lehti nro L 160 , 18/06/2002 s. 0001 - 0001



Muutos Euroopan yhteisöjen ensimmäisen oikeusasteen tuomioistuimen kirjaajan ohjeisiin 5 päivänä kesäkuuta 2002 EUROOPAN YHTEISÖJEN ENSIMMÄISEN OIKEUSASTEEN TUOMIOISTUIN, joka ottaa huomioon yhteisöjen ensimmäisen oikeusasteen tuomioistuimen presidentin ehdotuksen, ottaa huomioon 2 päivänä toukokuuta 1991 annetun työjärjestyksen, sellaisena kuin se on viimeksi muutettuna 6 päivänä joulukuuta 2000, ja erityisesti sen 23 artiklan, ON TEHNYT SEURAAVAN MUUTOKSEN KIRJAAJAN OHJEISIIN, jotka on annettu 3 päivänä maaliskuuta 1994 (EYVL L 78, 22.3.1994, s. 32) ja joita on muutettu 29 päivänä maaliskuuta 2001 (EYVL L 119, 27.4.2001, s. 2). 1 artikla Kirjaajan ohjeiden 1 artiklaan lisätään seuraava kohta, josta tulee toinen kohta: "2. Näiden tehtävien hoitamisessa kirjaajaa avustaa apulaiskirjaaja. Jos kirjaaja on poissa tai estynyt, apulaiskirjaaja hoitaa kirjaajan tehtäviä ja tekee ne päätökset, joiden tekeminen kuuluu kirjaajalle yhteisöjen ensimmäisen oikeusasteen tuomioistuimen työjärjestyksen ja kirjaajan ohjeiden sekä näiden mukaisesti kirjaajalle annettujen valtuutusten nojalla." 2 artikla Tämä muutos kirjaajan ohjeisiin on todistusvoimainen kaikilla työjärjestyksen 36 artiklan 2 kohdassa tarkoitetuilla kielillä, ja se julkaistaan Euroopan yhteisöjen virallisessa lehdessä. Muutos tulee voimaan sen julkaisupäivää seuraavana päivänä. Tehty Luxemburgissa 5 päivänä kesäkuuta 2002. H. Jung Kirjaaja B. Vesterdorf Presidentti